Einar Sveinbjörnsson veðurfræðingur segir að það skeri í augu að það sem af er þessum nóvembermánuði er úrkoma aðeins 5 - 6% af meðaltali mánaðarins . Eða ekki nema 2,6 mm . Það er nánast ekki neitt . Áhugaverð breyting , því í október var heildarúrkoman allt að því 100 mm og langt umfram meðallag . Munum að þá snjóaði einhver lifandis býsn um tíma . En það sem meira er að spáin fyrir næstu viku og í raun restina af mánuðinum gerir eindregið ráð fyrir því að þurri kaflinn haldist og að ekkert bætist við . Mögulega smá él síðasta dag nóvember ( laugardagur ) en allt eins víst að sú úrkoma teljist til desember skv. reglum um skiptingu . Þ.e. ef einhver verður ? Þurra spáin fyrir Akureyri er hér : Ekki svo óalgengt að mánaðarúrkoma á Akureyri sé minni en 5 mm . En það gerist helst síðla vors eða snemma sumars þegar hvað þurrast verður . Í töflunni sem fylgir með að ofan sést að í nóvember var úrkoman minnst 3.0 mm 1950 . Vel kanna að vera að í ár haldist hún svipuð eða jafnvel minni . Eins og ævinlega þarf ekki merkilegt él eða bakka til að kollvarpa þessum samanburði algerlega . Minnsta úrkoma á landinu í nóvember mældist á Bjarnarstöðum í Bárðardal 1942 , þ.e. hún alls engin ! Ekki véfengt því í sama mánuði var úrkoma uppgefin 0,0 mm á Reykjahlíð við Mývatn ( vottur af úrkomu í mæli fjóra daga ) . Á Akureyri hins ver 14mm þarna í nóv. á miðjum stríðsárunum .